জার্মানির হামবুর্গে গ্রাসব্রুক দ্বীপের উপর অবস্থিত এই কনসার্ট হলটির নাম এলফি। এটি ২০১৭ সালে চালু হয়। ইটের তৈরি পুরনো একটি ওয়্যারহাউজের উপরে অবস্থিত কনসার্ট হলটি কাঁচের তৈরি। দেখতে অনেকটা পাল তোলা নৌকার মতো হলটি শুধুমাত্র এর নান্দনিকতাই না, একই সাথে অত্যাধুনিক সাউন্ড সিস্টেমের জন্যও বিশ্ব বিখ্যাত। জার্মানির বিশাল এই হলঘরটিতে একসঙ্গে ২১৫০ জন দর্শকের বসার ব্যবস্থা রয়েছে।